Yigirmadan ortiq davlat korxonasining IPO va SPO o‘tkazish muddati ma’lum qilindi

Vazirlar Mahkamasining 15 avgustda [446-son] «Davlat ishtirokidagi yirik korxonalar aksiyalarini fond bozorida birlamchi va ikkilamchi ommaviy joylashtirish to‘g‘risida»gi qarori tasdiqlandi.
Qarorga muvofiq, IPO va SPO o‘tkazish bo‘yicha «yo‘l xaritasi» tasdiqlanib, uning muddati va amalga oshirish mexanizmlari qat’iy belgilab berildi.
Quyida keltirilgan jadvaldagi ayrim korxonalarning IPO o‘tkazishi Prezidentning alohida farmoni bilan tasdiqlangan.

Ma’lumot uchun, IPO (Initial Public Offering), bu — kompaniya aksiyalarining birlamchi bozorga chiqarilishidir. Ya’ni aksiyalar keng ommaga taklif etiladi.
Avvalroq, «Toshkent» Respublika fond birjasiga Gruziya fuqarosi Giorgiy Paresishvilini boshqaruv raisi lavozimiga tayinlanganlini haqida xabar berilgan edi.
Uning asosiy vazifalari mahalliy fond bozorini kapital bozorining xalqaro infratuzilmasiga integratsiyalashuvi, shuningdek, mahalliy aksiyadorlik jamiyatlariga IPO va SPO o‘tkazishga ko‘maklashishdan iborat bo‘ladi.